
ĪSS PAMATOJUMS
Jautājuma par piespiedu darbu risināšana un šā fenomena izskaušana ir neatņemama daļa no Eiropas Savienības apņemšanās attiecībā uz cilvēktiesībām un darba tiesībām. Tas tika uzsvērts 2021. gada runā par stāvokli Savienībā kā plašāks ES mērķis, lai panāktu globālu taisnīgu pārkārtošanos.
Jebkāda veida piespiedu vai obligāta darba izmantošanas aizliegšana tiek uzskatīta par starptautisko cilvēktiesību stingru priekšnoteikumu. Ir vairāki starptautiski un Eiropas tiesību instrumenti, it sevišķi SDO Konvencija Nr. 29 (tostarp tās protokols) un Konvencija Nr. 105, kā arī ES Pamattiesību harta, kas nepārprotami aizliedz piespiedu darbu. Turklāt ar Padomes 2020. gadā pieņemto ES Rīcības plānu cilvēktiesību un demokrātijas jomā 2020.–2024. gadam ES apņēmās veicināt nulles tolerances politiku attiecībā uz bērnu darbu un izskaust piespiedu darbu, atbalstīt darba tiesības ES tirdzniecības attiecībās un sekmēt pienācīgu rūpību globālajās piegādes ķēdēs, kā arī veicināt SDO Piespiedu darba protokola ratificēšanu.
Neraugoties uz šo tiesisko regulējumu, pēdējos gados ir pieaugusi mūsdienu verdzība un piespiedu darbs. SDO lēš, ka 2021. gadā visā pasaulē 49,6 miljoni cilvēku bija iesaistīti mūsdienu verdzībā, no kuriem 27,6 miljoni cilvēku bija piespiedu darba situācijās, tostarp vismaz 11,8 miljoni sieviešu un meiteņu.
Tādēļ Eiropas Parlaments 2022. gada jūnijā aicināja pieņemt instrumentu, kas aizliegtu importēt un eksportēt produktus, kuri izgatavoti vai transportēti, izmantojot piespiedu darbu. Eiropas Komisija 2022. gada septembrī publicēja priekšlikumu par tādu produktu aizliegšanu Savienības tirgū, kas izgatavoti, izmantojot piespiedu darbu. Ar regulu paredz noteikumus, ar ko uzņēmējiem aizliedz Savienības tirgū laist un darīt pieejamus vai eksportēt no Savienības tirgus produktus, kas izgatavoti, izmantojot piespiedu darbu.
Atzinuma sagatavotājs atzinīgi vērtē Eiropas Komisijas ierosināto priekšlikumu un ar šo ziņojuma projektu cenšas pastiprināt priekšlikumu, lai nodrošinātu, ka regula palīdz efektīvi izskaust piespiedu darbu pasaulē un ES.
Lai nodrošinātu konsekvenci ar starptautiskajiem standartiem, atzinuma sagatavotājs ir centies regulā ietverto piespiedu darba definīciju saskaņot ar attiecīgajiem SDO instrumentiem, norādījumiem un lēmumiem. SDO ne tikai aizliedz piespiedu darbu ražošanā, bet arī pakalpojumu sniegšanā, kam arī var būt pārrobežu mērogs. Tāpat ir svarīgi izteikties ļoti skaidri, uzsverot, ka arī transporta un uzglabāšanas nozares būtu jāietver regulas darbības jomā, jo tajās pastāv būtiska neaizsargātība pret piespiedu darbu.
Atzinuma sagatavotājs arī cenšas novērst būtisku nepilnību Eiropas Komisijas priekšlikumā, ierosinot pantu par piekļuvi tiesiskās aizsardzības līdzekļiem. Nevienas regulas piemērošana nevar būt efektīva, ja netiek nodrošināts, ka darba ņēmēji, kas cietuši no pārkāpuma, var piekļūt efektīviem tiesiskās aizsardzības līdzekļiem. Cietušo interesēm patiešām ir jābūt šīs regulas centrālajam elementam. It sevišķi runājot par konkrētām augsta riska jomām ar sistemātiskiem un plaši sastopamiem piespiedu darba gadījumiem, ir jāpiemēro prezumpcija par piespiedu darba esamību, lai palīdzētu kompetentajām iestādēm efektīvi risināt šos gadījumus. Atzinuma sagatavotājs arī cenšas stiprināt Savienības Tīkla nozīmi, lai palīdzētu dalībvalstu kompetentajām iestādēm koordinēties un sadarboties, kā arī uzņemties centralizējošu lomu, kļūstot par sūdzību kontaktpunktu.
Pārredzamība un informācija ir būtiski instrumenti regulas piemērošanai, tādēļ piespiedu darba risku rādītāju datubāzei ir izšķirīga nozīme. Atzinuma sagatavotājs uzskata, ka ir svarīgi, lai Komisija varētu izmantot pilsoniskās sabiedrības un arodbiedrību sniegto informāciju; ka informācija ir pieejama arī sabiedrībai; un ka datubāze ietver sarakstu ar konkrētiem ģeogrāfiskiem augsta riska reģioniem vai valstīm, kur piespiedu darba prakse ir sistemātiska un plaši izplatīta.
GROZĪJUMI
[bookmark: IntroA]Nodarbinātības un sociālo lietu komiteja aicina par jautājumu atbildīgo Starptautiskā tirgus komiteju un Iekšējā tirgus un patērētāju aizsardzības komiteju ņemt vērā turpmāk minēto.

<DocAmend>Regulas priekšlikums</DocAmend>
<Article>1. apsvērums</Article>
	

	Komisijas ierosinātais teksts
	Grozījums

	(1)	Kā atzīts Starptautiskās Darba organizācijas (“SDO”) Piespiedu darba konvencijas Nr. 29 (“SDO Konvencija Nr. 29”) 2014. gada protokola preambulā, piespiedu darbs ir nopietns cilvēka cieņas un cilvēka pamattiesību pārkāpums. SDO ir pasludinājusi, ka visu veidu piespiedu vai obligātā darba izskaušana ir viens no pamattiesību ievērošanas principiem. SDO atzinusi SDO Konvenciju Nr. 29, Konvencijas Nr. 29 2014. gada protokolu un SDO Konvenciju Nr. 105 par piespiedu darba izskaušanu (“SDO Konvencija Nr. 105”) par SDO pamatkonvencijām16. Piespiedu darbs ietver daudzus un dažādus piespiedu darba veidus, kad tiek pieprasīts darbs vai pakalpojums no personām, kuras šādu darbu vai pakalpojumu nav piedāvājušas brīvprātīgi17.
	(1)	Kā atzīts Starptautiskās Darba organizācijas ("SDO") Piespiedu darba konvencijas Nr. 29 ("SDO Konvencija Nr. 29") 2014. gada protokola preambulā, piespiedu darbs ir nopietns cilvēka cieņas un cilvēka pamattiesību pārkāpums, veicina nabadzības iesakņošanos un neļauj panākt pienācīgas kvalitātes nodarbinātību ikvienam. SDO ir pasludinājusi, ka visu veidu piespiedu vai obligātā darba izskaušana ir viens no pamattiesību ievērošanas principiem. SDO atzinusi SDO Konvenciju Nr. 29, tostarp papildinošo Konvencijas Nr. 29 2014. gada protokolu un Piespiedu darba (papildu pasākumi) ieteikumu (Nr. 203), un SDO Konvenciju Nr. 105 par piespiedu darba izskaušanu ("SDO Konvencija Nr. 105") par SDO pamatkonvencijām16 un izdod ieteikumus, lai nepieļautu, izskaustu un novērstu piespiedu darbu16a. Piespiedu darbs ietver darbu un pakalpojumus, ko veic vai sniedz vērtību ķēdē un ko no kādas personas pieprasa, draudot ar sodu, kā arī ko šī persona nav pati brīvprātīgi piedāvājusi. 17 Saskaņā ar SDO un ANO datiem dažas saimnieciskās darbības konkrētās produktīvās nozarēs, piemēram, pārstrādē, lauksaimniecībā, tekstilu nozarē un zivsaimniecībā, un konkrētās pakalpojumu nozarēs, piemēram, pārvadājumi, uzglabāšana un loģistika, tīrīšanas darbi un sezonālais darbs, uzrāda augstāku piespiedu darba sastopamību17a. Šī definīcija attiecas uz darbu vai pakalpojumu, ko pieprasa valdības un valsts iestādes, kā arī privātas struktūras un privātpersonas. SDO ir izstrādājusi vairākus rādītājus, ko izmanto, lai identificētu un apzīmētu piespiedu darba gadījumus, piemēram, draudus un faktisku fizisku vai seksuālu kaitējumu, neaizsargātības ļaunprātīgu izmantošanu, darba un dzīves apstākļu ļaunprātīgu izmantošanu un pārmērīgas virsstundas, maldināšanu, pārvietošanās ierobežošanu vai ieslodzīšanu darbavietā vai ierobežotā teritorijā, izolēšanu, parādu verdzību, algu ieturēšanu vai pārmērīgus algas samazinājumus, pasu un identifikācijas dokumentu paturēšanu vai draudus, ka persona tiks nodota iestādēm, ja darba ņēmējam ir neatbilstīga imigranta statuss17b. Piespiedu darbs ļoti bieži ir saistīts ar nabadzību un diskrimināciju. Kredītu un parādu manipulācijas, ko īsteno vai nu darba devēji, vai rekrutēšanas aģenti, joprojām ir pamatfaktors, kas neaizsargātus darba ņēmējus "iesloga" piespiedu darba situācijās17c. Eiropas Cilvēktiesību tiesa ir vairākkārt konstatējusi, ka saskaņā ar Eiropas Cilvēktiesību konvencijas 4. pantu sākotnēja piekrišana un brīvprātīgums vairs nav spēkā, ja ir iesaistīta neaizsargātības stāvokļa ļaunprātīga izmantošana17d. Saskaņā ar SDO uzraudzības struktūru sniegto informāciju ieslodzīto darbaspēka izmantošana, arī ja tas notiek privātu uzņēmumu labā, nav piespiedu darbs ar nosacījumu, ka to veic brīvprātīgi, ieslodzītās personas labumam un ka nosacījumi ir līdzīgi brīvām darba attiecībām. Sabiedriskajam darbam kā soda sankcijai, kas ir alternatīva ieslodzījumam, vienmēr vajadzētu būt sabiedrības vispārējās interesēs un valstīm to nekādā gadījumā nevajadzētu ļaunprātīgi izmantot kā veidu, lai pazemotu notiesāto personu vai liegtu personai cieņpilnu attieksmi17e. Gadījumos, kad darbu vai pakalpojumu pieprasa, izmantojot darba ņēmēja neaizsargātību un draudot ar sodu, šādam draudam nav jābūt soda sankcijai un tas var attiekties arī uz tiesību vai pabalstu zaudēšanu. 

	__________________
	__________________

	16 https://www.ilo.org/global/standards/introduction-to-international-labour-standards/conventions-and-recommendations/lang--en/index.htm.
	16 https://www.ilo.org/global/standards/introduction-to-international-labour-standards/conventions-and-recommendations/lang--en/index.htm.

	
	16a SDO Piespiedu darba (papildu pasākumi) ieteikums, 2014. gads.

	17 SDO piespiedu darba definīcija saskaņā ar SDO 1930. gada Piespiedu darba konvenciju (Nr. 29): What is forced labour, modern slavery and human trafficking (Forced labour, modern slavery and human trafficking) (ilo.org).
	17 SDO piespiedu darba definīcija saskaņā ar SDO 1920. gada Piespiedu darba konvenciju (Nr. 29): What is forced labour, modern slavery and human trafficking (Forced labour, modern slavery and human trafficking) (ilo.org).

	
	17a UNODC (Apvienoto Nāciju Organizācijas Narkotiku un noziedzības novēršanas birojs), "Global Report on Trafficking In Persons", 2020. gads, https://www.unodc.org/documents/data-and-analysis/tip/2021/GLOTiP_2020_15jan_web.pdf.

	
	SDO (Starptautiskā Darba organizācija), "Global Estimates of Modern Slavery: Forced Labour and Forced Marriage", 2022. gads, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf. 

	
	SDO (Starptautiskā Darba organizācija), "Profits and Poverty: The Economics of Forced Labour", 2014. gads, https://www.ilo.org/wcmsp5/groups/public/---ed_norm/---declaration/documents/publication/wcms_243391.pdf.  

	
	17b https://www.ilo.org/wcmsp5/groups/public/---ed_norm/---declaration/documents/publication/wcms_203832.pdf.

	
	17c SDO, "The Profits and Poverty: The economics of forced labour: https://www.ilo.org/wcmsp5/groups/public/---ed_norm/---declaration/documents/publication/wcms_243391.pdf.

	
	7d ECTK, Chowdury un citi pret Grieķiju (21884/15) un Zoletic un citi pret Azerbaidžānu (20116/12).

	
	17e https://www.ilo.org/wcmsp5/groups/public/---ed_norm/---relconf/documents/meetingdocument/wcms_089199.pdf, 27. lpp.

	Komisijas ierosinātais teksts
	Grozījums

	(2)	Piespiedu darbs pasaulē ir plaši izplatīts. Tiek lēsts, ka 2021. gadā piespiedu darbā bija iesaistīti aptuveni 27,6 miljoni cilvēku18. Neaizsargātas un marginalizētas sabiedrības grupas ir īpaši pakļautas riskam spiediena dēļ tikt iesaistītas piespiedu darbā. Pat tad, ja piespiedu darbs nav valsts uzspiests, to bieži vien izraisa labas pārvaldības trūkums, ko pieļauj konkrēti uzņēmēji.
	(2)	Piespiedu darbs pasaulē ir plaši izplatīts. Tiek lēsts, ka 2021. gadā piespiedu darbā bija iesaistīti aptuveni 27,6 miljoni cilvēku18. Neaizsargātas un marginalizētas sabiedrības grupas, piemēram, sievietes, bērni, etniskās minoritātes, personas ar invaliditāti, zemākas kastas, pirmiedzīvotāju un cilšu tautas, migranti (it sevišķi, ja viņi ir nedokumentēti, ar nestabilu statusu vai iesaistīti neoficiālajā ekonomikā), ir īpaši pakļautas riskam spiediena dēļ tikt iesaistītas piespiedu darbā. Pat tad, ja piespiedu darbs nav valsts uzspiests, to bieži vien izraisa labas pārvaldības neesība vai trūkums, ko pieļauj konkrēti uzņēmēji, un valsts nespēja piemērot sociālās un darba tiesības, it sevišķi attiecībā uz neaizsargātām un marginalizētām grupām. Piespiedu darbu var izraisīt arī tas, ka iestādes pret to neceļ nekādus iebildumus. No piespiedu darbā iesaistītā kopējā cilvēku skaita 11,8 miljoni ir sievietes un meitenes. Vairāk nekā 3,3 miljoni no piespiedu darbā iesaistītajiem ir bērni. To cilvēku aplēstais skaits, kuri iesaistīti piespiedu darbā, laikposmā no 2016. līdz 2021. gadam palielinājās par 2,7 miljoniem18a. Migrējoši darba ņēmēji, kurus neaizsargā tiesību akti vai kuri nespēj izmantot savas tiesības, saskaras ar augstāku risku tikt pakļauti piespiedu darbam nekā pārējie darba ņēmēji. Kā norādījusi SDO, 15 % no visiem piespiedu darbā iesaistītajiem pieaugušajiem ir migranti18b. Savienības Pamattiesību aģentūra ir konstatējusi, ka tā tas ir arī Savienībā. Ļaunprātīgi darba devēji izmanto migrējošu darba ņēmēju nestabilo stāvokli, lai piespiestu viņus strādāt nebeidzamas stundas bez samaksas vai par mazu samaksu, nereti bīstamās vidēs un bez minimāla drošības aprīkojuma, ko nosaka tiesību akti18c. Lielākā daļa piespiedu darba gadījumu norisinās privātajā sektorā, it sevišķi kā piespiedu darba ekspluatēšana (17,3 miljoni cilvēku), kas veido 86 % no visiem piespiedu darba gadījumiem18d. No šīs regulas izrietošajiem uzņēmēju pienākumiem vajadzētu būt paredzamiem un skaidriem, lai nodrošinātu pilnīgu un efektīvu atbilstību un izbeigtu piespiedu darbu.

	__________________
	__________________

	18 The 2021 Global Estimates of Modern Slavery, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.
	18 The 2021 Global Estimates of Modern Slavery, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.

	
	18a The 2021 Global Estimates of Modern Slavery, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.

	
	18b The 2021 Global Estimates of Modern Slavery, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.

	
	18c https://fra.europa.eu/en/content/protecting-migrant-workers-exploitation-fra-opinions.

	
	18d The 2021 Global Estimates of Modern Slavery, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.

	(2a)	Augstā cilvēktiesību komisāra birojs (OHCHR) secināja, ka Ķīnas Tautas Republika (ĶTR) ir pieļāvusi "smagus cilvēktiesību pārkāpumus" pret uiguriem un "citām lielākoties musulmaņu kopienām" teritorijā, ko ĶTR dēvē par Siņdzjanas Uiguru autonomo reģionu (XUAR). Šādi pārkāpumi ietver "spīdzināšanu, seksuālu vardarbību, sliktu izturēšanos, piespiedu ārstēšanu, kā arī piespiedu darbu un ziņojumus par nāves iestāšanos aizturēšanas laikā", kas pieļauti nometnēs un citās aizturēšanas vietās.

	(3)	Piespiedu darba izskaušana ir Eiropas Savienības prioritāte. Cilvēka cieņas neaizskaramība un cilvēktiesību universālums un nedalāmība ir stingri nostiprināti Līguma par Eiropas Savienību 21. pantā. Eiropas Savienības Pamattiesību hartas 5. panta 2. punktā un Eiropas Cilvēktiesību konvencijas 4. pantā ir noteikts, ka nevienam nedrīkst likt veikt piespiedu vai obligātu darbu. Eiropas Cilvēktiesību tiesa ir vairākkārt interpretējusi Eiropas Cilvēktiesību konvencijas 4. pantu, norādot, ka tas paredz, ka dalībvalstīm ir pienākums sodīt un faktiski saukt pie atbildības par ikvienu darbību, ar kuru personu uztur Eiropas Cilvēktiesību konvencijas 4. pantā minētajās situācijās19.
	(3)	Savienība cenšas būt globāls līderis atbildīgā uzņēmējdarbībā, kā arī uzņēmējdarbības tiesībās un cilvēktiesībās. Jebkāda veida piespiedu un obligāta darba izmantošanas aizliegšana tiek uzskatīta par starptautisko tiesību18a obligātu noteikumu, no kura nav pieļaujamas nekādas atkāpes. Tādēļ piespiedu darba izskaušana ir Eiropas Savienības prioritāte, kas izriet no tās principiem un starptautiskajām cilvēktiesību saistībām. Cilvēka cieņas neaizskaramība un cilvēktiesību universālums un nedalāmība ir arī stingri nostiprināti Līguma par Eiropas Savienību 21. pantā. Piespiedu darba, tostarp bērnu piespiedu darba, novēršana un izskaušana ir Savienības ārējo tirdzniecības un ekonomikas attiecību priekšnoteikums. Eiropas Savienības Pamattiesību hartas 5. pantā nepārprotami ir aizliegta verdzība, kalpība, piespiedu vai obligāts darbs un cilvēku tirdzniecība, savukārt Eiropas Cilvēktiesību konvencijas 4. pantā ir noteikts, ka nevienam nedrīkst likt veikt piespiedu vai obligātu darbu. Eiropas Cilvēktiesību tiesa ir vairākkārt interpretējusi Eiropas Cilvēktiesību konvencijas 4. pantu, norādot, ka tas paredz, ka dalībvalstīm ir pienākums sodīt un faktiski saukt pie atbildības par ikvienu darbību, ar kuru personu uztur Eiropas Cilvēktiesību konvencijas 4. pantā minētajās situācijās19. Pamattiesību hartā ir atzītas ikviena darba ņēmēja tiesības uz taisnīgiem un godīgiem, veselībai nekaitīgiem, drošiem un cilvēka cieņai atbilstīgiem darba apstākļiem (31. pants) un tiesības uz efektīvu tiesiskās aizsardzības līdzekli un taisnīgu tiesu (47. pants). Eiropas Sociālā harta (1961. gads) un pārskatītā Eiropas Sociālā harta (1996. gads) paredz, ka līgumslēdzējām pusēm ir pienākums efektīvi aizstāvēt strādājošā tiesības pelnīt savu iztiku ar brīvi izvēlētu nodarbošanos. Turklāt Eiropas Parlaments savās rezolūcijās ir stingri nosodījis piespiedu darbu un aicinājis aizliegt produktus, kas izgatavoti, izmantojot piespiedu darbu, it sevišķi runājot par Ķīnas Tautas Republikas (ĶTR) praksi19b. 

	__________________
	__________________

	
	18a https://www.ohchr.org/sites/default/files/Documents/Publications/slaveryen.pdf.

	19 Skatīt, piemēram, 89. un 102. punktu lietā Siliadin pret Franciju vai 105. punktu lietā Chowdury un citi pret Grieķiju.
	19 Skatīt, piemēram, 89. un 102. punktu lietā Siliadin pret Franciju vai 105. punktu lietā Chowdury un citi pret Grieķiju.

	
	19b Eiropas Parlamenta 2022. gada 6. jūnija rezolūcija par jaunu tirdzniecības instrumentu, ar ko aizliegt piespiedu darbā saražotus produktus; Eiropas Parlamenta 2020. gada 17. decembra rezolūcija par piespiedu darbu un uiguru stāvokli Siņdzjanas Uiguru autonomajā reģionā.

	(4)	Visas dalībvalstis ir ratificējušas SDO pamatkonvencijas par piespiedu darbu un bērnu darbu20. Tāpēc tām ir juridisks pienākums novērst un izskaust piespiedu darba izmantošanu un regulāri ziņot SDO.
	(4)	Visas dalībvalstis ir ratificējušas SDO pamatkonvencijas par piespiedu darbu un bērnu darbu. 20 Tāpēc tām ir juridisks pienākums novērst un izskaust piespiedu darba izmantošanu un regulāri ziņot SDO. Tomēr ir tādas dalībvalstis, kas vēl nav ratificējušas SDO Konvencijas Nr. 29 protokolu, neraugoties uz Padomes lēmumiem, kuros dalībvalstis ir aicinātas to ratificēt un īstenot20a. SDO lēš, ka Savienībā ir 880 000 piespiedu darba upuru papildu piespiedu darba gadījumiem, kuri cita starpā saistīti ar Savienības importu no pārējām pasaules daļām20b. Turklāt joprojām sastopamas nepilnības SDO pamatkonvenciju īstenošanā20c. Dalībvalstīm ir pilnībā jāīsteno SDO pamatkonvencijas un pareizi jātransponē visi Savienības tiesību akti, kuru mērķis ir apkarot piespiedu darbu, darba tiesību pārkāpumus un cilvēku tirdzniecību, lai piemērotu aizliegumu importēt un eksportēt tādus produktus vai pakalpojumus, kam izmantots piespiedu darbs. Šīs regulas mērķis ir noteikt juridiskas saistības dalībvalstīm novērst un izbeigt piespiedu darba izmantošanu, nodrošināt cietušajiem aizsardzību un piekļuvi atbilstīgiem un efektīviem tiesiskās aizsardzības līdzekļiem, piemēram, kompensācijām, un sodīt par neatbilstību ar 6. panta 4. punktā minētajiem lēmumiem. Saskaņā ar SDO rīcībā esošo informāciju tiesiskā aizsardzība joprojām ir viena no galvenajām politikas prioritātēm piespiedu darba problēmas risināšanā. Šajā saistībā SDO Konvencijas Nr. 29 protokols paredz, ka visiem piespiedu vai obligāta darba upuriem neatkarīgi no viņu klātbūtnes vai juridiskā statusa valsts teritorijā būtu jāspēj piekļūt atbilstīgiem un efektīviem tiesiskās aizsardzības līdzekļiem, piemēram, kompensācijām. ANO Vadošo principu uzņēmējdarbībai un cilvēktiesībām trešais pīlārs nosaka, ka tiesiskās aizsardzība ir pamattiesības, kas var ietvert atvainošanās, restitūciju, rehabilitāciju, finanšu vai nefinanšu kompensāciju un soda sankcijas (kriminālsodus vai administratīvos sodus, piemēram, naudassodus), kā arī kaitējuma novēršanu, piemēram, ar izpildrakstiem vai neatkārtošanās garantijām. 

	__________________
	__________________

	20 https://www.ilo.org/wcmsp5/groups/public/---europe/---ro-geneva/---ilo-brussels/documents/publication/wcms_195135.pdf.
	20 https://www.ilo.org/wcmsp5/groups/public/---europe/---ro-geneva/---ilo-brussels/documents/publication/wcms_195135.pdf.

	
	20a Padomes Lēmums (ES) 2015/2071 (2015. gada 10. novembris), ar ko dalībvalstis tiek pilnvarotas Eiropas Savienības interesēs ratificēt Starptautiskās Darba organizācijas 1930. gada Piespiedu darba konvencijas 2014. gada protokolu attiecībā uz protokola 1. līdz 4. pantu, kas attiecas uz jautājumiem saistībā ar tiesu iestāžu sadarbību krimināllietās (OV L 301, 18.11.2015., 47. lpp.); un Padomes Lēmums (ES) 2015/2037 (2015. gada 10. novembris), ar ko dalībvalstis tiek pilnvarotas Eiropas Savienības interesēs ratificēt Starptautiskās Darba organizācijas 1930. gada Piespiedu darba konvencijas 2014. gada protokolu attiecībā uz sociālās politikas jautājumiem (OV L 298, 14.11.2015., 23. lpp.).

	
	20b SDO "2012 Global Estimate of Forced Labour": https://www.ilo.org/wcmsp5/groups/public/---europe/---ro-geneva/---ilo-brussels/documents/genericdocument/wcms_184975.pdf.

	
	20c SDO uzraudzības struktūru piezīmes par Piespiedu darbu konvencijas piemērošanu ir pieejamas šeit: (https://www.ilo.org/dyn/normlex/en/f?p=1000:20010:::NO:::).

	(5)	Ar savu politiku un likumdošanas iniciatīvām Savienība cenšas izskaust piespiedu darba izmantošanu. Savienība veicina pienācīgu rūpību saskaņā ar starptautiskām vadlīnijām un principiem, ko noteikušas starptautiskās organizācijas, to skaitā SDO, Ekonomiskās sadarbības un attīstības organizācija (tālāk tekstā “ESAO”) un Apvienoto Nāciju Organizācija (tālāk tekstā “ANO”), lai nodrošinātu, ka Savienībā iedibināto uzņēmumu vērtības ķēdēs netiek izmantots piespiedu darbs.
	(5)	Ar savu politiku un likumdošanas iniciatīvām Savienībai ir jāpastiprina centieni, lai izskaustu piespiedu darba izmantošanu. Bērnu un piespiedu darba izsaukšana ir cieši saistīta ar pienācīgu darba apstākļu, sociālās aizsardzības, sociālā dialoga, biedrošanās brīvības, darba koplīguma slēgšanas sarunu, tiesību apvienoties un veikt kolektīvas darbības un ilgtspējīga darījumdarbības veicināšanu. Piespiedu darba izbeigšana nenozīmē darījumu attiecību izbeigšanu kā pirmo risinājumu. Savienība veicina pienācīgu rūpību, arī ar piemērojamiem tiesību aktiem, saskaņā ar starptautiskām vadlīnijām un principiem, ko noteikušas starptautiskās organizācijas, to skaitā SDO, Ekonomiskās sadarbības un attīstības organizācija (tālāk tekstā "ESAO") un Apvienoto Nāciju Organizācija (tālāk tekstā "ANO"), lai nodrošinātu, ka ne iedibināto uzņēmumu vērtības ķēdēs, ne arī to produktu un pakalpojumu vērtības ķēdēs, kurus paredzēts darīt pieejamus Savienībā, netiek izmantots piespiedu darbs. SDO norādījumos1a ir sniegta vispusīga informācija, instrumenti un datu apkopojums, lai apkarotu pieaugušo un bērnu piespiedu darbu, kā arī tie ietver norādījumus konkrētām nozarēm, kurus vajadzētu ņemt vērā, apzinot risku saistībā ar pašu darbībām un vērtību ķēdēm. Īstenojot tiesību aktus un politiku ar mērķi izskaust piespiedu darbus, Savienībai būtu nekavējoties jādara publiski pieejami attiecīgie dati. Ir patiešām svarīgi identificēt produkta izcelsmi, kā arī tā uzglabāšanas un transportēšanas punktus un uzņēmējus tā vērtību ķēdē, lai efektīvi apkarotu piespiedu darbu. Šajā saistībā izšķirošs riska rādītājs ir muitas iestāžu sniegtā informācija, jo piespiedu darbs pastāv visos pasaules reģionos. Lielākais skaits piespiedu darbā iesaistīto ir vērojams Āzijā, savukārt, aplēšot piespiedu darbu kā īpatsvaru no iedzīvotāja skaita, lielākais skaits vērojams Tuvajos Austrumos un Ziemeļāfrikā1b.

	
	__________________

	
	1a https://ilo.org/wcmsp5/groups/public/---ed_norm/---declaration/documents/publication/wcms_182096.pdf.

	
	1b Ietver šādas valstis un teritorijas: Bahreina, Irāka, Jordānija, Kuveita, Libāna, okupētā palestīniešu teritorija, Omāna, Katara, Saūda Arābija, Sīrijas Arābu Republika, Apvienotie Arābu Emirāti un Jemena, SDO "2021 Global Estimates of Modern Slavery": https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.

	(5a)	Šī regula izveido papildu ekonomikas instrumentu, ar ko visā pasaulē novērst un izskaust piespiedu darbu, aizliedzot produktus un pakalpojumus, kuri izgatavoti vai sniegti, izmantojot piespiedu darbu. Papildus šiem ekonomikas instrumentiem Savienībai ir spēkā esoši papildu tiesību akti, lai pildītu tās saistības attiecībā uz ikvienas personas cilvēka cieņas ievērošanu un piespiedu darba, tostarp bērnu piespiedu darba, pamatcēloņu risināšanu, starp kuriem ir tādas problēmas kā ekonomiska ekspluatācija, nabadzība, sistemātiska diskriminācija un likumīgu un pienācīgu darba migrācijas ceļu neesamība; uzņēmēja līmenī tas ietver cenas zem pašizmaksas, pienācīgu un iztikas minimuma algu neesību un kopumā jebkādu negodīgu iepirkuma praksi, ko īsteno uzņēmēji1a.

	
	__________________

	
	1a https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf un https://respect.international/wp-content/uploads/2018/06/The-Global-Business-of-Forced-Labour-Report-of-Findings-University-of-Sheffield-2018.pdf.

	(5b)	Lai risinātu piespiedu darba problēmu, būtiski ir jēgpilni iesaistīt ieinteresētās personas. Tas ietver uzņēmēju sadarbību ar attiecīgajām ieinteresētajām personām ar mērķi izprast, kā to darbības skar minēto ieinteresēto personu intereses. Tas ietver arī kompetento iestāžu sadarbību ar ieinteresētajām personām pirms tādu lēmumu pieņemšanas, kas varētu tās ietekmēt, un ieinteresēto personu interešu ņemšanu vērā. Tāpat tas nozīmē, ka laikus tiek sniegta visa informācija, kas ir vajadzīga visām attiecīgajām ieinteresētajām personām, lai tās varētu informēti spriest par to, kā lēmums varētu tās ietekmēt, un ietver arī atrunāto solījumu izpildi.

	(17)	Aizliegumam būtu jāveicina starptautiskie centieni izskaust piespiedu darbu. Tāpēc jēdziena “piespiedu darbs” definīcija būtu jāsaskaņo ar definīciju, kas noteikta SDO Konvencijā Nr. 29. Jēdziena “piespiedu darbs, ko piemēro valsts iestādes” definīcija būtu jāsaskaņo ar SDO Konvenciju Nr. 105, kurā konkrēti aizliegts izmantot piespiedu darbu kā sodu par politisku uzskatu paušanu, ekonomiskās attīstības mērķiem, kā līdzekli darba disciplīnas nodrošināšanai, kā sodu par piedalīšanos streikos vai kā rasu, reliģiskās vai cita veida diskriminācijas līdzekli31.
	(17)	Tirgus aizliegumam, kas dara iespējamu tādu produktu un pakalpojumu aizliegšanu, kuri izgatavoti vai sniegti, izmantojot piespiedu darbu, būtu jāveicina starptautiskie centieni izskaust piespiedu darbu. Tāpēc jēdziena "piespiedu darbs" definīcija būtu jāsaskaņo ar definīciju, kas noteikta SDO Konvencijā Nr. 29. Jēdziena "piespiedu darbs, ko piemēro valsts iestādes" definīcija būtu jāsaskaņo ar SDO Konvenciju Nr. 105, kurā konkrēti aizliegts izmantot piespiedu darbu kā sodu par politisku uzskatu paušanu, ekonomiskās attīstības mērķiem, kā līdzekli darba disciplīnas nodrošināšanai, kā sodu par piedalīšanos streikos vai kā rasu, reliģiskās vai cita veida diskriminācijas līdzekli31. SDO Bērnu darba ļaunāko formu konvencijas Nr. 182 3. panta a) punktā ir minēti visi verdzības vai verdzībai līdzīgas prakses veidi, piemēram, bērnu tirdzniecība un kontrabanda, parādu verdzība un dzimtbūšana, kā arī piespiedu vai obligāts darbs, tostarp bērnu piespiedu vai obligāta rekrutēšana izmantošanai bruņotā konfliktā. ANO Konvencija par personu ar invaliditāti tiesībām aizliedz pakļaut personas ar invaliditāti piespiedu darbam un nosaka, ka personas ar invaliditāti ir aizsargātas vienlīdzīgi citām personām pret piespiedu vai obligātu darbu. Arī aizsargātās darbnīcās būtu jāpiemēro vienlīdzīgas attieksmes princips. Tādu produktu vai pakalpojumu gadījumā, kuru izcelsme ir no ģeogrāfiskajiem apgabaliem, ražotnēm vai saimnieciskajām darbībām konkrētās nozarēs un konkrētos reģionos ar sistemātiskām un plaši izplatītām piespiedu darba prakses pieejām, kā uzskaitīts datubāzē saskaņā ar šīs regulas 11. pantu, kompetentajām iestādēm būtu jāpieņem, ka šie produkti vai pakalpojumi ir izgatavoti vai sniegti, izmantojot piespiedu darbu. Šādos gadījumos attiecīgajam uzņēmējam vajadzētu būt atbildīgam par to, lai pierādītu, ka tā produkts vai pakalpojums ir ražots vai sniegts, neizmantojot piespiedu darbu, un ka gadījumā, ja ir pieņemts lēmums saskaņā ar 6. panta 4. punktu, jebkāda piespiedu darba izmantošana tika novērsta. Visos gadījumos kompetentajām iestādēm būtu jānodrošina, lai pierādīšanas pienākuma slogs nebūtu pārmērīgs. Komisijai pēc sazināšanās ar attiecīgajiem ekspertiem, tostarp no SDO, ESAO, EĀDD, sociālajiem partneriem un pilsoniskās sadarbības, būtu jāiesaistās centienos izbeigt piespiedu darbu, šīs regulas 11. pantā noteiktajā datubāzē sniedzot regulāri atjauninātu informāciju par piespiedu darba riskiem konkrētos ģeogrāfiskajos apgabalos, ražotnēs un saimnieciskajās darbībās konkrētās nozarēs un konkrētos reģionos. Datubāzei vajadzētu būt skaidrai un pārredzamai, lai uzņēmēji un it sevišķi MVU mikrouzņēmumi varētu datus izmantot pienācīgas rūpības nolūkā. Šādiem datiem vajadzētu būt brīvi un viegli pieejamiem sabiedrībai tādā formātā, kas ir pieejams arī personām ar invaliditāti, un visās Savienības darba valodās.

	__________________
	__________________

	31 What is forced labour, modern slavery and human trafficking (Forced labour, modern slavery and human trafficking) (ilo.org) un tur minētās SDO konvencijas Nr. 29 un Nr. 105.
	31 What is forced labour, modern slavery and human trafficking (Forced labour, modern slavery and human trafficking) (ilo.org) un tur minētās SDO konvencijas Nr. 29 un Nr. 105.

	a)	“piespiedu darbs” ir piespiedu vai obligātais darbs, kā tas definēts Starptautiskās Darba organizācijas 1930. gada Piespiedu darba konvencijas (Nr. 29) 2. pantā, ieskaitot bērnu piespiedu darbu;
	a)	"piespiedu darbs" ir visu veidu darbs vai pakalpojumi, ko no personas pieprasa, draudot ar sodu, vai ko minētā persona nav pati brīvprātīgi piedāvājusi, kā noteikts Starptautiskās Darba organizācijas 1930. gada Piespiedu darba konvencijas (Nr. 29) 2. pantā, ieskaitot bērnu piespiedu darbu; piespiedu darbs var rasties vērtību ķēdē;


</Amend>
<Amend>Grozījums Nr.		<NumAm>11</NumAm>

<DocAmend>Regulas priekšlikums</DocAmend>
<Article>2. pants – 1. daļa – b punkts</Article>
	

	Komisijas ierosinātais teksts
	Grozījums

	b)	“valsts iestāžu uzspiests piespiedu darbs” ir piespiedu darbs, kas tiek izmantots, kā aprakstīts Starptautiskās Darba organizācijas 1957. gada Konvencijas par piespiedu darba izskaušanu (Nr. 105) 1. pantā;
	b)	"valsts iestāžu uzspiests piespiedu darbs" ir piespiedu darbs, kas tiek izmantots:

	
	i) kā politiska piespiešana vai izglītošana vai kā sods par politiskiem viedokļiem vai to paušanu, vai par tādiem viedokļiem, kas ir ideoloģiski pretēji iedibinātajai politiskajai, sociālajai vai ekonomikas sistēmai, vai par to paušanu;

	
	ii) kā metode, lai mobilizētu un izmantotu darbu ekonomikas attīstības nolūkā;

	
	iii) kā darba disciplīnas līdzeklis;

	
	iv) kā sods par dalību streikos;

	
	v) kā diskriminācijas līdzeklis, pamatojoties uz rasi, sociālo vai valstisko izcelsmi vai reliģisko pārliecību;

	
	saskaņā ar Starptautiskās Darba organizācijas 1957. gada Konvencijas par piespiedu darba izskaušanu (Nr. 105) 1. pantu;


</Amend>
<Amend>Grozījums Nr.		<NumAm>12</NumAm>

<DocAmend>Regulas priekšlikums</DocAmend>
<Article>2. pants – 1. daļa – c punkts</Article>
	

	Komisijas ierosinātais teksts
	Grozījums

	c)	“pienācīga rūpība attiecībā uz piespiedu darbu” ir uzņēmēja centieni īstenot obligātās prasības, brīvprātīgi ievērojamas vadlīnijas, ieteikumus vai praksi, kas izmantojami, lai identificētu, novērstu, mazinātu vai izbeigtu piespiedu darba izmantošanu attiecībā uz produktiem, kurus paredzēts darīt pieejamus Savienības tirgū vai eksportēt;
	c)	"pienācīga rūpība attiecībā uz piespiedu darbu" ir uzņēmēja centieni īstenot obligātās prasības saskaņā ar Savienības un piemērojamiem valstu tiesību aktiem, ieteikumus vai praksi saskaņā ar starptautiskajiem standartiem, brīvprātīgi ievērojamas vadlīnijas, kuras papildina iepriekš minētos, lai identificētu, novērstu, izbeigtu un izlabotu piespiedu darba izmantošanu attiecībā uz produktiem un pakalpojumiem; piespiedu darba izbeigšana nenozīmē, ka pirmais risinājums ir darījumu attiecību izbeigšana;

	c)	ANO, SDO, ESAO vai citu attiecīgo starptautisko organizāciju vadlīnijām vai ieteikumiem par pienācīgu rūpību;
	c)	ANO, SDO, ESAO vai citu attiecīgo starptautisko organizāciju, kā arī sociālo partneru vadlīnijām vai ieteikumiem par pienācīgu rūpību, it sevišķi tām vadlīnijām un ieteikumiem, kas attiecas uz ģeogrāfiskajiem apgabaliem, ražotnēm vai saimnieciskajām darbībām konkrētās nozarēs un konkrētos reģionos ar sistemātiskām un plaši izplatītām piespiedu darba prakses pieejām;


</Amend>
<Amend>Grozījums Nr.		<NumAm>14</NumAm>

<DocAmend>Regulas priekšlikums</DocAmend>
<Article>10.a pants (jauns)</Article>
	

	Komisijas ierosinātais teksts
	Grozījums

	
	10.a pants

	
	Tiesiskā aizsardzība

	
	1. 	Dalībvalstis nodrošina piekļuvi tiesiskās aizsardzības līdzekļiem un efektīvu tiesisko aizsardzību cietušajiem vienmēr, kad ir izdarīti 3. panta pārkāpumi.

	
	2. 	Pēc aizlieguma lēmuma pieņemšanas saskaņā ar 6. pantu kompetentās iestādes, sazinoties ar cietušajiem un citām attiecīgām ieinteresētajām personām, piemēram, cietušo pārstāvjiem, darba ņēmēju pārstāvjiem un arodbiedrībām, nevalstiskām organizācijām un pilsonisko sabiedrību, nosaka tiesiskās aizsardzības līdzekli. Uzņēmēji ar attiecīgo kompetento iestāžu atbalstu izstrādā pasākumus, lai novērstu atkārtošanos nākotnē.

	
	3. 	Lai atceltu saskaņā ar 6. pantu pieņemtu aizlieguma lēmumu, kompetentajai iestādei ir jāsaņem pierādījums par tiesiskās aizsardzības līdzekli.


</Amend>
<Amend>Grozījums Nr.		<NumAm>15</NumAm>

<DocAmend>Regulas priekšlikums</DocAmend>
<Article>10.b pants (jauns)</Article>
	

	Komisijas ierosinātais teksts
	Grozījums

	
	10.b pants

	
	Līdzvērtīgs pienākums, kas izriet no citiem attiecīgiem Savienības tiesību aktiem

	
	Ja uzņēmējs saskaņā ar līdzvērtīgām saistībām, kas izriet no citiem relevantiem Savienības tiesību aktiem, jau ir pilnībā izpildījis savu pienākumu identificēt, novērst, izbeigt un izlabot piespiedu darbu saistībā ar izmeklējamiem produktiem vai pakalpojumiem, kompetentajām iestādēm sniedz informāciju par šādām īstenotajām darbībām. Šādas informācijas sniegšana nozīmē, ka ir izpildīts uzņēmēja pienākums sniegt informāciju par darbībām, kuras saskaņā ar šo regulu īstenotas attiecībā uz piespiedu darbu. Uzņēmēji turpina sadarboties ar kompetentajām iestādēm izmeklēšanas un lēmuma pieņemšanas procedūras gaitā saskaņā ar 4.–6. pantu un sniedz papildu informāciju, ja tāda ir vajadzīga.


</Amend>
<Amend>Grozījums Nr.		<NumAm>16</NumAm>

<DocAmend>Regulas priekšlikums</DocAmend>
<Article>11. pants – virsraksts</Article>
	

	Komisijas ierosinātais teksts
	Grozījums

	Ar piespiedu darba risku saistītu teritoriju vai produktu datubāze
	Ar piespiedu darba riskiem saistītu teritoriju, produktu vai pakalpojumu datubāze


</Amend>
<Amend>Grozījums Nr.		<NumAm>17</NumAm>

<DocAmend>Regulas priekšlikums</DocAmend>
<Article>11. pants – 1. punkts</Article>
	

	Komisijas ierosinātais teksts
	Grozījums

	1.	Komisija aicina ārējus ekspertus nodrošināt indikatīvu, nepilnīgu, pārbaudāmu un regulāri atjauninātu datubāzi par piespiedu darba riskiem konkrētos ģeogrāfiskos apgabalos vai attiecībā uz konkrētiem produktiem, arī attiecībā uz valsts iestāžu uzspiestu piespiedu darbu. Datubāzi veido, pamatojoties uz 23. panta a), b) un c) apakšpunktā minētajām vadlīnijām un attiecīgiem ārējiem informācijas avotiem, to skaitā starptautiskām organizācijām un trešo valstu iestādēm.
	1.	Komisija pēc sazināšanās ar attiecīgajiem ekspertiem, tostarp no SDO, ESAO, EĀDD, sociālajiem partneriem un pilsoniskās sadarbības, nodrošina indikatīvu, nepilnīgu, uz pierādījumiem balstītu un regulāri atjauninātu datubāzi par piespiedu darba riskiem konkrētos ģeogrāfiskos apgabalos, ražotnēs un saimnieciskajās darbībās konkrētās nozarēs un konkrētos reģionos vai attiecībā uz konkrētiem produktiem un pakalpojumiem, arī attiecībā uz valsts iestāžu uzspiestu piespiedu darbu.

	
	Komisija un saskaņā ar 12. pantu izraudzītās kompetentās iestādes pieņem, ka produkti vai pakalpojumi, kuru izcelsme ir no ģeogrāfiskajiem apgabaliem, ražotnēm vai saimnieciskajām darbībām konkrētās nozarēs un konkrētos reģionos ar sistemātiskām un plaši izplatītām piespiedu darba prakses pieejām, kā uzskaitīts datubāzē, ir izgatavoti vai sniegti, izmantojot piespiedu darbu. Attiecīgais uzņēmējs ir atbildīgs par to, lai pierādītu, ka tā produkts vai pakalpojums ir ražots vai nodrošināts, neizmantojot piespiedu darbu. Lai piemērotu pieņēmumu, datubāzē iekļauj īpašu sarakstu ar informāciju, kura balstīta uz pierādījumiem.

	
	Visos gadījumos kompetentās iestādes nodrošina, lai pierādīšanas pienākuma slogs nebūtu pārmērīgs.

	
	Datubāzi veido, pamatojoties uz 23. panta a), b) un c) apakšpunktā minētajām vadlīnijām, kurām vajadzētu būt vispusīgām un tikt izdotām nekavējoties un ne vēlāk kā 6 mēnešus pēc šīs regulas stāšanās spēkā, un attiecīgiem ārējiem informācijas avotiem, to skaitā starptautiskām organizācijām un trešo valstu iestādēm, piemēram, no Eiropas Brīvās tirdzniecības asociācija valstīm vai kandidātvalstīm, kā arī sociālajiem partneriem un pilsonisko sabiedrību.

	
	Datubāzei ir jābūt skaidrai un pārredzamai, lai uzņēmēji — un it sevišķi MVU un mikrouzņēmumi — varētu datus izmantot pienācīgas rūpības nolūkā. Šādi dati ir brīvi un viegli pieejami sabiedrībai tādā formātā, kas ir pieejams arī personām ar invaliditāti. Datubāzē iekļaut muitas iestāžu sniegtu informāciju par attiecīgajiem produktiem vai pakalpojumiem, piemēram, par izcelsmi, uzglabāšanas vietām un transportēšanas punktiem.

	
	Komisija nodrošina, ka datubāze ir ērti lietojama un nerada nevajadzīgu administratīvo slogu uzņēmējiem. 


</Amend>
<Amend>Grozījums Nr.		<NumAm>18</NumAm>

<DocAmend>Regulas priekšlikums</DocAmend>
<Article>11. pants – 1.a punkts (jauns)</Article>
	

	Komisijas ierosinātais teksts
	Grozījums

	
	1.a	Datubāze ietver arī atjauninātu sarakstu ar uzņēmējiem un produktiem vai pakalpojumiem, ko skāris kāds lēmums saskaņā ar 6. panta 4. punktu.

	
	Datubāzē nekavējoties tiek iekļauta norāde par jebkura uzņēmēja, produkta vai pakalpojuma dzēšanu no tās. Visus kompetento iestāžu iepriekšējos tirgus aizliegumus un lēmumus par atcelšanu arhivē.


</Amend>
<Amend>Grozījums Nr.		<NumAm>19</NumAm>

<DocAmend>Regulas priekšlikums</DocAmend>
<Article>24. pants – 2. punkts – 1. daļa</Article>
	

	Komisijas ierosinātais teksts
	Grozījums

	2.	Tīklu veido pārstāvji no katras dalībvalsts kompetentās iestādes, Komisijas pārstāvji un, vajadzības gadījumā, muitas dienestu eksperti.
	2.	Tīklu organizē un vada Komisija, un to veido pārstāvji no katras dalībvalsts kompetentās iestādes, Komisijas pārstāvji un, vajadzības gadījumā, muitas dienestu eksperti.


</Amend>
<Amend>Grozījums Nr.		<NumAm>20</NumAm>

<DocAmend>Regulas priekšlikums</DocAmend>
<Article>24. pants – 2. punkts – 1.a daļa (jauna)</Article>
	

	Komisijas ierosinātais teksts
	Grozījums

	
	Viens neatkarīgs Eiropas Parlamenta iecelts eksperts piedalās tīklā kā novērotājs.


</Amend>
<Amend>Grozījums Nr.		<NumAm>21</NumAm>

<DocAmend>Regulas priekšlikums</DocAmend>
<Article>24. pants – 2. punkts – 1.b daļa (jauna)</Article>
	

	Komisijas ierosinātais teksts
	Grozījums

	
	Starpnozaru sociālo partneru organizācijas Savienības līmenī var iecelt četrus pārstāvjus kā novērotājus, kas vienlīdzīgi pārstāv arodbiedrības un darba devēju organizācijas.


</Amend>
<Amend>Grozījums Nr.		<NumAm>22</NumAm>

<DocAmend>Regulas priekšlikums</DocAmend>
<Article>24. pants – 2. punkts – 1.c daļa (jauna)</Article>
	

	Komisijas ierosinātais teksts
	Grozījums

	
	Attiecīgā gadījumā kā novērotājus var uzaicināt piedalīties arī šādas ieinteresētās personas:

	
	– Eiropas Darba iestādes pārstāvji;

	
	– Pamattiesību aģentūras pārstāvji;

	
	– Savienības delegāciju un jebkādu citu attiecīgu Savienības struktūru pārstāvji;

	
	– trešo valstu iestāžu pārstāvji;

	
	– Eiropas Brīvās tirdzniecības asociācijas valstu, iekšējā tirgū iesaistīto valstu vai kandidātvalstu pārstāvji;

	
	– pilsoniskās sabiedrības organizāciju pārstāvji un citi attiecīgi eksperti.


</Amend>
<Amend>Grozījums Nr.		<NumAm>23</NumAm>

<DocAmend>Regulas priekšlikums</DocAmend>
<Article>24. pants – 3. punkts – b apakšpunkts</Article>
	

	Komisijas ierosinātais teksts
	Grozījums

	b)	veikt kopīgas izmeklēšanas;
	b)	veikt kopīgas izmeklēšanas Savienībā, kā arī trešās valstīs, ja attiecīgie uzņēmēji ir devuši piekrišanu un ja tās dalībvalsts vai trešās valsts valdība, kurā paredzēts veikt inspekciju, ir oficiāli informēta un pret to neiebilst;


</Amend>
<Amend>Grozījums Nr.		<NumAm>24</NumAm>

<DocAmend>Regulas priekšlikums</DocAmend>
<Article>24. pants – 3. punkts – ba apakšpunkts (jauns)</Article>
	

	Komisijas ierosinātais teksts
	Grozījums

	
	ba)	atļaut pētījumus un uzraudzīt situāciju saistībā ar plaši izplatītām un sistemātiskām piespiedu darba prakses pieejām;


</Amend>
<Amend>Grozījums Nr.		<NumAm>25</NumAm>

<DocAmend>Regulas priekšlikums</DocAmend>
<Article>24. pants – 3. punkts – d apakšpunkts</Article>
	

	Komisijas ierosinātais teksts
	Grozījums

	d)	palīdzēt tādu norāžu izveidē, kas nodrošina šīs regulas faktisku un vienotu piemērošanu;
	d)	izstrādāt norādes, kas nodrošina šīs regulas faktisku un vienotu piemērošanu, un uzraudzīt tās piemērošanu, atklājot un palīdzot novērst jebkādas neatbilstības;


</Amend>
<Amend>Grozījums Nr.		<NumAm>26</NumAm>

<DocAmend>Regulas priekšlikums</DocAmend>
<Article>24. pants – 3. punkts – ea apakšpunkts (jauns)</Article>
	

	Komisijas ierosinātais teksts
	Grozījums

	
	ea)	kopīgot informāciju, arī par piespiedu darba pamatcēloņiem, un sniegt ieteikumus Komisijai un citām attiecīgām Savienības struktūrām piespiedu darba prakses atklāšanas gadījumā;


</Amend>
<Amend>Grozījums Nr.		<NumAm>27</NumAm>
<DocAmend>Regulas priekšlikums</DocAmend>
<Article>24. pants – 3. punkts – f apakšpunkts</Article>
	

	Komisijas ierosinātais teksts
	Grozījums

	f)	veicināt kompetento iestāžu un muitas dienestu sadarbību un zināšanu un paraugprakses apmaiņu.
	(f)	(Neattiecas uz tekstu latviešu valodā.)


</Amend>
<Amend>Grozījums Nr.		<NumAm>28</NumAm>

<DocAmend>Regulas priekšlikums</DocAmend>
<Article>24. pants – 3. punkts – fa apakšpunkts (jauns)</Article>
	

	Komisijas ierosinātais teksts
	Grozījums

	
	fa)	veicināt sadarbību un zināšanu un paraugprakses apmaiņu ar trešo valstu attiecīgajām kompetentajām iestādēm, starptautiskām organizācijām un citiem aktoriem;


</Amend>
<Amend>Grozījums Nr.		<NumAm>29</NumAm>
<DocAmend>Regulas priekšlikums</DocAmend>
<Article>24. pants – 3. punkts – fb apakšpunkts (jauns)</Article>
	

	Komisijas ierosinātais teksts
	Grozījums

	
	fb)	uzraudzīt tiesiskās aizsardzības līdzekļus saistībā ar piespiedu darbu;


</Amend>
<Amend>Grozījums Nr.		<NumAm>30</NumAm>
<DocAmend>Regulas priekšlikums</DocAmend>
<Article>24. pants – 3. punkts – fc apakšpunkts (jauns)</Article>
	

	Komisijas ierosinātais teksts
	Grozījums

	
	fc)	uzraudzīt to produktu pārvirzīšanu, kuriem atteikta laišana brīvā apgrozībā vai eksportēšana, lai tos izmantotu sabiedrības interesēs;


</Amend>
<Amend>Grozījums Nr.		<NumAm>31</NumAm>

<DocAmend>Regulas priekšlikums</DocAmend>
<Article>24. pants – 3. punkts – fd apakšpunkts (jauns)</Article>
	

	Komisijas ierosinātais teksts
	Grozījums

	
	fd)	izveidot kontaktpunktu, lai piedāvātu iespēju sniegt informāciju par 3. panta iespējamiem pārkāpumiem vai aizdomām par šādiem pārkāpumiem, un izstrādāt turpmāku pasākumu procedūras, lai atvieglotu koordināciju novirzīšana gaitā;


</Amend>
<Amend>Grozījums Nr.		<NumAm>32</NumAm>

<DocAmend>Regulas priekšlikums</DocAmend>
<Article>24. pants – 4.°punkts</Article>
	

	Komisijas ierosinātais teksts
	Grozījums

	4.	Komisija atbalsta un veicina sadarbību starp izpildes iestādēm, izmantojot Tīklu, un piedalās Tīkla sanāksmēs.
	4.	Komisija atbalsta un veicina sadarbību starp izpildes iestādēm, izmantojot Tīklu.


</Amend>
<Amend>Grozījums Nr.		<NumAm>33</NumAm>

<DocAmend>Regulas priekšlikums</DocAmend>
<Article>24. pants – 4. punkts – 1.a daļa (jauna)</Article>
	

	Komisijas ierosinātais teksts
	Grozījums

	
	Komisija nodrošina Tīkla sekretariātu un pienācīgus resursus, lai būtu iespējama Tīkla efektīva darbība saskaņā ar tā mērķiem.


</Amend>
</RepeatBlock-Amend>

